**Contract de lucrări**

**Nr. ................. din .....................**

***1. Preambul***

In temeiul prevederilor Legii nr.98/2016 privind achizitiile publice si Hotararii Guvernului nr.395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, cu modificările și completările ulterioare, s-a incheiat prezentul contract de lucrari,

**între**

**MUNICIPIUL GIURGIU**, cu sediul în Şos. Bucureşti, nr. 49-51, tel 0246/213588, 0246/213747, fax 0246/215405, cod fiscal 4852455, cont IBAN deschis la Trezoreria Municipiului Giurgiu nr. \_\_\_\_\_\_**,** reprezentat prin Primar – Barbu Nicolae, în calitate de **achizitor**, pe de o parte

**şi**

**SC \_\_\_\_\_\_\_\_ SRL**, cu sediul în \_\_\_\_\_, nr. de ordine în Registrul Comerţului \_\_\_\_\_\_, CUI \_\_\_\_\_\_, cont IBAN nr. \_\_\_\_\_, reprezentată prin \_\_\_\_\_\_\_, în calitate de executant, pe de altă parte.

**2. Definiţii**

**2.1** - În prezentul contract următorii termeni vor fi interpretaţi astfel:

**a. *contract*** – prezentul contract şi toate anexele sale;

**b. *achizitor şi executant*** - părţile contractante, aşa cum sunt acestea numite în prezentul contract;

**c. *preţul contractului*** - preţul plătibil executantului de către achizitor, în baza contractului, pentru îndeplinirea integrală şi corespunzătoare a tuturor obligaţiilor sale, asumate prin contract;

**d. *amplasamentul lucrării*** *-* locul unde executantul execută lucrarea;

**e. *forţa majoră*** - reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului oricărei părţi, care nu se datorează greşelii sau vinei acestora, şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

**f. *zi*** - zi calendaristică; ***an*** - 365 zile.

**g. *act adiţional* -** document care modifică termenii şi condiţiile prezentului Contract de achiziție publică de Lucrări, în condițiile Legii 98/2016

**h. *conflict de interese* -** înseamnă orice eveniment influenţând capacitatea executantului de a exprima o opinie profesională obiectivă şi imparţială, sau care îl împiedică pe acesta, în orice moment, să acorde prioritate intereselor achizitorului sau interesului public general al proiectului, orice motiv în legătură cu posibile contracte în viitor sau în conflict cu alte angajamente, trecute sau prezente, ale executantului. Aceste restricţii sunt de asemenea aplicabile oricăror subcontractanţi, salariaţi şi experţi acţionând sub autoritatea şi controlul executantului.

**i. *despăgubire generală* -** suma, neprevăzută expres în prezentul contract, care este acordată de către instanţa de judecată sau este convenită de către părţi ca şi despăgubire plătibilă părţii prejudiciate în urma încălcării contractului de execuţie lucrări de către cealaltă parte.

**j. *penalitate contractuală* -** despăgubirea stabilită în prezentul contract ca fiind plătibilă de către una din părţile contractante către cealaltă parte în caz de neîndeplinire a obligaţiilor din contract;

**k. *proiectul* -** proiectul (documentaţia) în legătură cu care sunt executate lucrările în conformitate cu prevederile din prezentul contract;

**l. *termene limită* -** perioade din contract care vor începe să curgă din ziua următoare emiterii actului sau producerii evenimentului care reprezintă momentul de început al perioadelor respective. În cazul în care ultima zi a termenului se împlineşte într-o zi nelucrătoare, termenul va expira la sfârşitul următoarei zile lucrătoare;

**m. *garanţia de bună execuţie* -** suma de bani care se constituie de către contractant în scopul asigurării autorităţii contractante de îndeplinirea cantitativă, calitativă şi în perioada convenită a contractului.

**n. *Perioadă de garanție acordată lucrărilor*** – perioada de timp cuprinsă între data recepției la terminarea lucrărilor și data recepției finale stabilită în prezentul contract și în cadrul căreia executantul are obligația înlăturării, pe cheltuiala sa, a tuturor deficiențelor apărute datorită nerespectării caietului de sarcini, a prevederilor reglementărilor tehnice aplicabile sau a folosirii de materiale, instalații, etc. necorespunzătoare;

**o. *diriginte de şantier*** - persoana desemnată de către achizitor să acţioneze ca Diriginte de Şantier în scopurile contractului.

**p. *personalul achizitorului*** - Dirigintele de Şantier şi tot restul personalului, forţa de muncă şi alţi angajaţi ai Dirigintelui sau ai achizitorului şi oricare alt personal notificat executantului, de către achizitor, ca personal al achizitorului.

**q. *personalul executantului*** - Întregul personal pe care executantul îl foloseşte pe Şantier, care poate include personalul, forţa de muncă, alţi angajaţi ai executantului, ai tuturor subcontractanţilor nominalizaţi şi orice alt personal care asistă executantul la execuţia lucrărilor.

**r. *subcontractant*** - persoană numită în contract subcontractant, sau orice persoană desemnată ca Subcontractant pentru o parte de lucrări şi succesorii legali ai acestor persoane.

**s. *situaţie de lucrări*** - document în cadrul căruia se determină stadiul de execuție al lucrării/lucrărilor și care însoțesc facturile, procese-verbale de recepție sau alte documente care atestă stadiul de realizare al lucrării/lucrărilor, transmis de executant către diriginetele de şantier

**ş. *utilajele executantului*** - toate aparatele, maşinile, vehiculele şi altele asemenea necesare pentru execuţia şi terminarea lucrărilor şi remedierea oricăror defecţiuni.

**t. *lucrări*** - toate lucrările care sunt necesare pentru executarea obligaţiilor contractului din partea executantului

**ț. *proiectant*** – proiectantul Lucrărilor, care fac obiectul prezentului contract. În înțelesul prezentului contract,proiectantul își asumă răspunderea numai cu privire la elaborarea proiectului.

**u. *Grafic de execuţie şi plăţi*** – documentul referitor la planificarea activităților care fac obiectul prezentului contract de achiziție publică de lucrări, cu precizarea termenelor pentru fazele determinante, în forma acceptată de către achizitor, respectiv astfel cum este acesta inclus în propunerea tehnică și actualizat pe parcursul derulării prezentului contract, așa cum este acceptat de către achizitor în cadrul ședințelor de lucru. Ultima versiune aprobată a graficului de execuţie şi de plăţi înlocuiește versiunile anterioare și este asimilat unui grafic de execuţie şi de plăţi acceptat de către părți.

**v. *Caiet de sarcini elaborat de achizitor*** - care include obiectivele, sarcinile şi specificaţiile, caracteristicile lucrărilor descrise în mod obiectiv, într-o manieră corespunzătoare îndeplinirii necesităţii achizitorului,menţionând, după caz, metodele şi resursele care urmează să fie utilizate de către executant şi/sau lucrările care trebuie executate, finalizate și predate de către executant, inclusiv nivelurile de calitate, performanță, protecție amediului, sănătate publică sau siguranță și altele asemenea, precum și cerințe aplicabile contractantului în ceea ce privește informațiile și documentele care trebuie puse la dispoziția achizitorului;

**w. *Ordin de începere a lucrărilor*** – documentul care atestă momentul începerii execuției lucrărilor și prin care achizitorul înștiințează executantul și, după caz, dirigintele de șantier că execuția lucrărilor poate începe. Data prevăzută pentru începerea lucrărilor se consideră data de începere a execuției și este data de la care se calculează durata de execuție;

**x. *Recepţia lucrărilor*** - activitate realizată cu participarea achizitorului, executantului precum și a altor părți interesate și componentă a sistemului calităţii în construcţii prin care se certifică finalizarea Lucrărilor executate în conformitate cu documentele contractului (caiet de sarcini, propunere tehnică, propunere financiară), inclusiv modificări ale acestora, dacă este cazul. Recepţia lucrărilor de construcţii se realizează în două etape, potrivit prevederilor legale în vigoare, astfel:

i. Recepţie la terminarea lucrărilor – recepția efectuată la terminarea completă a lucrărilor unui obiect de investiție/obiectiv de investiție, astfel cum este identificat în prezentul contract,

ii. Recepţie finală - recepția efectuată după expirarea perioadei de garanție a lucrărilor.

**y. *Diverse și neprevăzute*** - cheltuielile incluse în structura devizului general al obiectivului de investiții;utilizarea sumelor aferente acestora se realizează, în funcție de necesități, prin încheierea de act adițional la prezentul contract de lucrări. Cheltuielile diverse şi neprevăzute vor fi folosite în conformitate cu legislația în domeniul achizițiilor publice ce face referire la modificările contractuale apărute în timpul execuției.

**z. *Durata contractului*** – intervalul de timp în care prezentul contract operează valabil între părți, potrivit Legii,ofertei și documentației procedurii de achiziție, de la data intrării în vigoare a contractului și până la epuizarea convențională sau legală a oricărui efect pe care îl produce. Durata contractului este mai mare decât durata reală de execuție a lucrărilor, dacă aceasta din urmă se întrerupe, din orice motiv, caz în care durata contractului cuprinde și intervalele de timp în care execuția Lucrărilor este sistată sau prelungită. Durata de execuție a lucrărilor nu poate depăși, ca termen, limita termenului la care expiră durata contractului.

**aa. *Responsabil proiect*** – persoana responsabilă cu monitorizarea și implementarea prezentului contract.

**3. Interpretare**

**3.1.** În prezentul contract, cu excepţia unei prevederi contrare, cuvintele la forma de singular vor include forma de plural şi viceversa, acolo unde acest lucru este permis de context.

**4. Obiectul şi preţul contractului**

***4.1. Obiectul contractului***

**4.1.1.** - Obiectul prezentului contract îl reprezintă achiziția publică de lucrări pentru obiectivul de investiții **„Sistematizare zonă adiacentă bazinului de înot didactic Steaua Dunării”** - cod CPV 45233226-9 Lucrări de construcţii de drumuri de acces, pe care executantul se obligă să le execute şi să le finalizeze în conformitate cu prevederile din prezentul contract, cu dispozițiile legale, aprobările și standardele tehnice, profesionale și de calitate în vigoare și conform cerințelor din caietul de carcini precum și a celorlalte anexe ale contractului.

***4.2. Preţul contractului***

**4.2.1.** - Achizitorul convine cu executantul să plătească pentru execuţia şi finalizarea lucrărilor şi remedierea oricăror eventuale defecţiuni ale lucrărilor suma de: .......................................... Lei, fără TVA, reprezentând preţul contractului la termenele şi conform modalităţilor stipulate în contract. La această sumă se va adăuga taxa pe valoare adăugată în conformitate cu prevederile legale în vigoare.

**4.2.2.** - Ţinând seama de plăţile ce urmează a fi efectuate de achizitor către executant, acesta din urmă convine cu achizitorul să execute şi să finalizeze lucrările în cauză şi să remedieze orice eventuale defecţiuni ale acestor lucrări în perioada de garanţie, în conformitate cu prevederile contractului.

**5. Durata contractului**

**5.1** – Durata contractului este cuprinsă între data semnării acestuia de către ambele părţi şi data încheierii procesului verbal de recepţie finală a lucrărilor.

**5.2** – Durata de execuţie a lucrărilor este de \_\_\_\_\_\_ luni începând de la data prevăzută în ordinul de începere a lucrărilor, ulterior constituirii garanţiei de bună execuţie.

**5.3** – Durata de execuție nu cuprinde intervalele de timp în care execuția lucrărilor este sistată din orice motiv.

**6. Documentele contractului**

**6.1** - Documentele care alcătuiesc contractul vor fi considerate ca documente care se explicitează reciproc.

Acestea sunt:

1.Proiectul tehnic de execuţie şi detalii de execuţie (inclusiv caietul de sarcini/caietele de sarcini intocmit/e de proiectant);

2.Caietul de sarcini elaborat de către achizitor;

3.Instrument de garantare emis în condițiile legii de o societate bancară sau de o societate de asigurări,dacă este cazul;

4. Garantia de buna executie;

5.Oferta executantului:

- Oferta financiară;

- Oferta tehnica;

- Graficele de executie;

- Angajamentul ferm al fiecărui terţ susţinător (dacă este cazul);

- Acordul de asociere (în cazul în care executantul constituie o asociere, un consorţiu sau o altă grupare de două sau mai multe persoane);

- Contract de subcontractare (încheiat cu fiecare subcontractant, dacă este cazul);

6.Orice alte documente care fac parte din contract;

**7. Protecţia patrimoniului cultural naţional**

**7.1** - Toate fosilele, monedele, obiectele de valoare sau orice alte vestigii sau obiecte de interes arheologic descoperite pe amplasamentul lucrării sunt considerate, în relaţiile dintre părţi, ca fiind proprietatea absolută aachizitorului.

**7.2** - Executantul are obligaţia de a lua toate precauţiile necesare pentru ca muncitorii săi sau oricare alte persoane să nu îndepărteze sau să deterioreze obiectele prevăzute la clauza 7.1, iar imediat după descoperirea şi înainte de îndepărtarea lor, de a înştiinţa achizitorul despre această descoperire şi de a îndeplini dispoziţiile primite de la achizitor privind îndepărtarea acestora. Dacă din cauza unor astfel de dispoziţii executantul suferă întârzieri şi/sau cheltuieli suplimentare, atunci, prin consultare, părţile vor stabili:

- orice prelungire a duratei de execuţie la care executantul are dreptul;

- totalul cheltuielilor suplimentare, care se va adăuga la preţul contractului.

**7.3** - Achizitorul are obligaţia, de îndată ce a luat la cunoştinţă despre descoperirea obiectelor prevăzute laclauza 7.1, de a înştiinţa în acest sens organele de poliţie şi comisia monumentelor istorice.

**8. Obligaţiile principale privind execuția lucrărilor**

**8.1.** (1) Executantul este pe deplin responsabil de execuţia şi finalizarea lucrărilor din punct de vedere cantitativ şi calitativ, precum şi de remedierea viciilor ascunse cu atenţia şi promptitudinea cuvenită şi în concordanţă cu obligaţiile asumate prin contract.

(2) Executantul are obligaţia de a supraveghea lucrările, de a asigura forţa de muncă, materialele, utilajele,echipamentele stabilite în caietul de sarcini şi toate celelalte obiecte, fie de natură provizorie, fie definitive, cerute de şi pentru contract, în vederea asigurării lucrărilor de calitate.

(3) Executantul garantează calitatea materialelor puse în operă prin **”Certificate de conformitate”** pentru principalele materiale şi **”Declaraţie de conformitate”** de la furnizor. Acestea vor fi conform ofertei.

**8.2.** - Executantul are obligaţia de a notifica achizitorului, despre toate erorile, omisiunile, viciile sau altele descoperite de el pe durata îndeplinirii contractului, precum şi de a prezenta acestuia, înainte de începerea execuţiei lucrării, spre aprobare, graficul de execuţie și de plăți, necesar efectuării lucrărilor, în ordinea tehnologică de execuţie.

**8.3.** - (1) Executantul este pe deplin responsabil pentru conformitatea, stabilitatea şi siguranţa tuturor operaţiunilor executate pe şantier, precum şi pentru procedeele de execuţie utilizate, cu respectarea prevederilor şi areglementărilor Legii nr. 10/1995 (republicată) privind calitatea în construcţii, cu modificările şi completările ulterioare. Acesta este răspunzător şi de calificarea personalului folosit pe toată durata contractului.

(2) Executantul execută lucrările în condiţii de calitate conform normativelor din domeniu aflate în vigoare şi reface pe cheltuiala proprie lucrările neconforme, inclusiv cele constatate ca atare în timpul perioadei de garanţie.

(3) Executantul are obligaţia de a asigura instrumentele, utilajele şi materialele necesare pentru verificarea,măsurarea şi testarea lucrărilor. Costul probelor şi încercărilor, inclusiv manopera aferentă acestora, revin executantului.

(4) a) - Executantul va completa zilnic Jurnalul de şantier cu stadiile fizice executate care va fi prezentat, la cerere, achizitorului.

b) - Executantul are obligaţia de a pune la dispoziţia achizitorului documentele care sunt cerute de către achizitor,la decontarea lucrărilor, şi, după caz, în situaţiile convenite: desenele, calculele, verificările calculelor şi orice alte documente pe care executantul trebuie să le întocmească.

(5) - Un exemplar din documentaţia predată de către achizitor executantului va fi ţinut de acesta în vederea consultării de către Inspecţia de Stat în Construcţii, Lucrări Publice, Urbanism şi Amenajarea Teritoriului, precum şi de către persoane autorizate de achizitor, la cererea acestora.

(6) - Executantul nu va fi răspunzător pentru proiectul şi caietele de sarcini care nu au fost întocmite de el. Dacă totuşi contractul prevede explicit ca o parte a lucrărilor permanente să fie proiectată de către executant, acestava fi pe deplin responsabil pentru acea parte a lucrărilor.

**8.4. -** Executantul va participa prin reprezentanţii săi, (reprezentantul executantului, responsabil tehnic cu execuţia, şef şantier) la şedinţele de lucru săptămânale, ţinute pe şantier sau într-o altă locaţie notificată anterior de achizitor.

**8.5.** - Pe durata execuţiei lucrărilor şi atât timp cât este necesar pentru îndeplinirea obligaţiilor Executantului,acesta va asigura toată asistenţa necesară pentru planificarea, coordonarea, administrarea, inspectarea şi testarea lucrărilor.

**8.6.** - Supravegherea va fi asigurată de un număr suficient de persoane care să cunoască limba de comunicare şi operaţiunile care trebuie executate (inclusiv metode şi proceduri necesare, riscuri posibile şi metode de prevenire a accidentelor) pentru execuţia satisfăcătoare şi în siguranţă a lucrărilor.

**8.7.** (1) Executantul are obligaţia de a respecta şi executa dispoziţiile achizitorului în orice problemă, cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract, referitoare la lucrare. În cazul în care executantul consideră că dispoziţiile achizitorului sunt nejustificate sau inoportune, acesta are dreptul de a ridica obiecţii, în scris, fără ca obiecţiile respective să îl absolve de obligaţia de a executa dispoziţiile primite, cu excepţia cazului în care acestea contravin prevederilor legale. Comunicarea obiecțiunilor nu are ca efect suspendarea executării dispozițiilor primite.

(2) În cazul în care respectarea şi executarea dispoziţiilor prevăzute la alin. (1) determină dificultăţi în execuţie care generează costuri suplimentare, atunci aceste costuri vor fi acoperite pe cheltuiala achizitorului. În cazul încare obiecțiunile executantului nu sunt fondate și vor genera costuri suplimentare, atunci aceste costuri vor fiacoperite pe cheltuiala acestuia.

**8.8.** - Executantul este responsabil de trasarea corectă a lucrărilor faţă de reperele date de achizitor, precum şi de furnizarea tuturor echipamentelor, instrumentelor, dispozitivelor şi resurselor umane necesare îndeplinirii responsabilităţii respective.

**8.9.** - (1) Pe parcursul execuţiei lucrărilor şi remedierii viciilor ascunse, executantul are obligaţia:

- de a lua toate măsurile pentru asigurarea tuturor persoanelor a căror prezenţă pe şantier este autorizată şi de a menţine șantierul (atât timp cât acesta este sub controlul său) şi lucrările (atât timp cât acestea nu sunt finalizate şi ocupate de către achizitor) în stare de ordine necesară evitării oricărui pericol pentru respectivele persoane,iar la terminarea lucrărilor să îndepărteze molozul în max. 3 zile. În caz contrar, nu se vor plăti lucrările până la remedierea acestor deficienţe. În cazul în care după 7 zile de la notificare, executantul nu a îndepărtat molozul,achizitorul are dreptul de a executa aceste lucrări, iar cheltuielile aferente se vor suporta de către executant.

- de a procura şi de a întreţine pe cheltuiala sa toate dispozitivele de iluminare, protecţie, îngrădire, alarmă şi pază,când şi unde sunt necesare sau au fost solicitate de către achizitor sau de către alte autorităţi competente, în scopul protejării lucrărilor sau al asigurării confortului riveranilor.

(2) În cazul în care, pe parcursul execuţiei lucrărilor, survine o eroare în poziţia, cotele, dimensiunile sau aliniamentul oricărei părţi a lucrărilor, executantul are obligaţia de a rectifica eroarea constatată, pe cheltuiala sa,cu excepţia situaţiei în care eroarea respectivă este rezultatul datelor incorect furnizate, în scris, de către proiectant. Pentru verificarea trasării de către proiectant, executantul are obligaţia de a proteja şi păstra cu grijă toate reperele, bornele sau alte obiecte folosite la trasarea lucrărilor.

**8.10.** - Executantul are obligaţia de a lua toate măsurile rezonabil necesare pentru a proteja mediul pe şi în afara şantierului şi pentru a evita orice pagubă sau neajuns provocate persoanelor, proprietăţilor publice sau altora,rezultate din poluare, zgomot sau alţi factori generaţi de metodele sale de lucru.

**8.11.** - Executantul are obligaţia de a se conforma dispoziţiilor de şantier emise de proiectant şi vizate de achizitor.

**8.12.** - Executantul este responsabil pentru menţinerea în bună stare a lucrărilor, materialelor, echipamentelor şi instalaţiilor care urmează a fi puse în operă, de la data primirii ordinului de începere a lucrării până la data semnării procesului-verbal de recepţie a lucrării.

**8.13.** - (1) Pe parcursul execuţiei lucrărilor şi al remedierii viciilor ascunse, executantul are obligaţia, în măsura permisă de respectarea prevederilor contractului, de a nu stânjeni inutil sau în mod abuziv:

a) confortul riveranilor; sau

b) căile de acces, prin folosirea şi ocuparea drumurilor şi căilor publice sau private care deservesc proprietăţile aflate în posesia achizitorului sau a oricărei alte persoane.

(2)Executantul va despăgubi achizitorul împotriva tuturor reclamaţiilor, acţiunilor în justiţie, daunelor-interese, costurilor, taxelor şi cheltuielilor, indiferent de natura lor, rezultând din sau în legătură cu obligaţia prevăzută laalin. (1), pentru care responsabilitatea revine executantului.

**8.14.** -Pe parcursul lucrărilor achizitorul notifică executantul imediat despre orice plângere sau reclamaţie venite din partea riveranilor. La primirea unei astfel de notificări, dacă se constată culpa executantului, acesta are obligaţia de a remedia degradările semnalate în termen de 7 zile, fără costuri suplimentare pentru achizitor. În caz contrar, achizitorul este îndreptăţit să angajeze şi să plătească alte persoane care să le execute. Cheltuielile aferente acestor lucrări vor fi reţinute din sumele cuvenite executantului sau recuperate de către achizitor de la acesta.

**8.15.** - (1) Executantul are obligaţia de a utiliza în mod rezonabil drumurile sau podurile ce comunică cu sau sunt pe traseul şantierului şi de a preveni deteriorarea sau distrugerea acestora de către traficul propriu sau al oricăruia dintre subcontractanţii săi; executantul va selecta traseele, va alege şi va folosi vehiculele, va limita şi repartiza încărcăturile, în aşa fel încât traficul suplimentar ce va rezulta în mod inevitabil din deplasarea materialelor,echipamentelor, instalaţiilor sau altora asemenea, de pe şi pe şantier, să fie limitat, în măsura în care este posibil,astfel încât să nu producă deteriorări sau distrugeri ale drumurilor şi podurilor respective.

(2) În cazul în care se produc deteriorări sau distrugeri ale oricărui pod sau drum care comunică cu sau care se află pe traseul şantierului, datorită transportului materialelor, echipamentelor, instalaţiilor sau altora asemenea,executantul are obligaţia de a despăgubi achizitorul împotriva tuturor reclamaţiilor privind avarierea respectivelor poduri sau drumuri.

(3) Cu excepţia unor clauze contrare prevăzute în contract, executantul este responsabil şi va plăti consolidarea,modificarea sau îmbunătăţirea, în scopul facilitării transportului materialelor, echipamentelor, instalaţiilor sau altora asemenea, a oricăror drumuri sau poduri care comunică cu sau care se află pe traseul şantierului.

**8.16.** - (1)Pe parcursul execuţiei lucrării, executantul are obligaţia:

i) de a evita, pe cât posibil, acumularea de obstacole inutile pe şantier;

ii) de a depozita sau retrage orice utilaje, echipamente, instalaţii, surplus de materiale;

iii) de a aduna şi îndepărta de pe şantier dărâmăturile, molozul sau lucrările provizorii de orice fel, care numai sunt necesare.

(2)Executantul are dreptul de a reţine pe şantier, până la sfârşitul perioadei de garanţie, numai acele materiale,echipamente, instalaţii sau lucrări provizorii, care îi sunt necesare în scopul îndeplinirii obligaţiilor sale în perioada de garanţie.

**8.17.** - Executantul se obligă de a despăgubi achizitorul împotriva oricăror:

i) reclamaţii şi acţiuni în justiţie, ce rezultă din încălcarea unor drepturi de proprietate intelectuală(brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu execuţia lucrărilor sau încorporate în acestea; şi

ii) daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea proiectului sau caietului de sarcini întocmit de către achizitor.

**8.18.** - (1) Executantul se obligă să respecte obligaţiile stabilite în Hotărârea Guvernului nr. 300/2006 privind cerinţele minime de securitate şi sănătate pentru şantierele temporare sau mobile, cu modificările şi completările ulterioare, prezentând *Planul propriu de securitate şi sănătate* cu conţintul prevăzut la art. 17-19 din HG nr.300/2006, în termen de 30 zile de la semnarea contractului de lucrări, în conformitate cu art. 26 din această hotărâre.

(2) Executantul poartă întreaga răspundere în cazul producerii accidentelor de muncă, evenimentelor şi incidentelor periculoase, îmbolnăvirilor profesionale generate sau produse de echipamentele tehnice (utilaje,instalaţii etc.) şi de muncă sau de procedeele tehnologice utilizate, sau de către personalul său inclusiv orice persoană care desfăşoară, direct sau indirect, activităţi pentru executant, în conformitate cu prevederile Legii,inclusiv orice modificare legislativă apărută pe perioada executării contractului. În cazul producerii unor accidente de muncă, evenimente sau incidente periculoase în activitatea desfăşurată de către executant, acesta va comunica şi cerceta accidentul de muncă, evenimentul, conform prevederilor legale şi se va înregistra cu acesta la Inspectoratul Teritorial de Muncă pe raza căruia s-a produs evenimentul.

**8.19.** - (1) La lucrări trebuie sa asigure nivelul de calitate conform cerinţelor esenţiale. Se vor folosi produse,procedee şi echipamente tradiţionale, precum şi altele noi pentru care exista agremente tehnice corespunzătoare.

(2) Produsele pentru construcţii trebuie să asigure nivelul de calitate corespunzător cerinţelor fundamentale aplicabile construcţiilor în funcţie de utilizarea preconizată a acestora.

(3)La lucrările de construcţii se interzice utilizarea de produse pentru construcţii fără certificarea şi declararea, în condiţiile legii, a performanţei, respectiv a conformităţii acestora.

**8.20.** - Pentru obţinerea unor construcţii de calitate sunt obligatorii realizarea şi menţinerea, pe întreaga durată de existenţă a construcţiilor, a următoarelor cerinţe fundamentale aplicabile:

a) rezistență mecanică și stabilitate;

b) securitate la incendiu;

c) igienă, sănătate și mediu înconjurător;

d) siguranță și accesibilitate în exploatare;

e) protecție împotriva zgomotului;

f) economie de energie și izolare termică;

g) utilizare sustenabilă a resurselor naturale.

(2) Aplicarea cerințelor fundamentale se stabilește pe domenii/subdomenii și categorii de construcții și pe specialități pentru instalațiile aferente construcțiilor, prin regulamente și reglementări tehnice în construcții.

**8.21.** - Executantul asigură nivelul de calitate corespunzător cerinţelor fundamentale, prin personal propriu şi responsabili tehnici cu execuţia autorizaţi, precum şi printr-un sistem propriu conceput şi realizat.

**8.22.** - Responsabilii tehnici cu execuţia autorizaţi răspund, conform atribuţiilor ce le revin, pentru realizarea nivelului de calitate corespunzător cerinţelor fundamentale, la lucrările de construcţii pentru care sunt angajaţi.

**8.23.** - Executantul se obligă să supravegheze executarea lucrărilor, să asigure resursele umane, materialele,instalaţiile, echipamentele şi orice alte asemenea, fie de natură provizorie, fie definitivă, cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.

**8.24.** - Executantul este pe deplin responsabil pentru execuţia lucrărilor în conformitate cu obligaţiile asumate.Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

**8.25.** - Responsabilul tehnic cu execuţia participă împreună cu comisia de recepţie, la recepţia lucrărilor executate.

**8.26.** - Executantul va asigura prin laboratorul său autorizat/acreditat, sau prin contract de prestări servicii cu un laborator autorizat/acreditat conform reglementărilor în vigoare, efectuarea tuturor încercărilor și determinărilor rezultate din aplicarea caietului de sarcini.

**8.27.** - Executantul va plăti toate redevenţele, chiriile şi alte cheltuieli pentru:

a) materialele depozitate în afara Şantierului, şi

b) depozitarea materialelor rezultate din demolări şi excavări şi a altor materiale în exces (naturale sau artificiale), cu excepţia cazurilor în care zonele de depozitare în interiorul Şantierului sunt specificate în Contract.

**8.28.** - Executantul îşi asumă responsabilitatea ca în cazul în care, din vina sa nu se respectă graficul de execuţie/termenul de execuție asumat la data achizitiei, să suporte toate cheltuielile suplimentare datorate întârzierii, legate de terminarea lucrărilor de intervenţie/execuţie.

**8.29.** - În cazul în care executantul constituie o asociere, consorțiu sau altă grupare formată din două sau mai multe persoane, toate aceste persoane vor fi responsabile individual și în solidar față de achizitor pentru executarea contractului și îndeplinirea obligațiilor contractuale, inclusiv în privința oricărei sume recuperabile.

Aceste persoane vor notifica achizitorul cu privire la liderul lor, persoană desemnată de asociere să acționeze în numele său în cadrul acestui contract și care va fi autorizată să angajeze asocierea. Componența (inclusiv identitatea liderului) și statutul asocierii nu vor fi modificate fără acordul prealabil al achizitorului.

**8.31.** - Executantul asigură semnalizarea rutieră a punctelor de lucru pentru siguranţa circulaţiei, conform prevederilor Ordonanţei de Urgenţă a Guvernului nr. 195/2002 privind circulaţia pe drumurile publice, cu modificările şi completările ulterioare. Dacă în timpul desfăşurării lucrărilor apar accidente de circulaţie dincauza semnalizării incorecte a punctului de lucru, executantul este direct răspunzător penal şi material conform legilor în vigoare.

**8.32** Codul de conduită

8.32.1. Executantul va acţiona întotdeauna loial, imparţial şi ca un consilier de încredere pentru Achizitor conform regulilor şi/sau codului de conduită al profesiei sale, precum şi cu discreţia necesară. Se va abţine să facă afirmaţii publice în legătură lucrările executate fără să aibă aprobarea prealabilă a achizitorului, precum şi să participe în orice activităţi care sunt în conflict cu obligaţiile sale contractuale în raport cu acesta. Nu va angaja Achizitorul în niciun fel, fără a avea acordul prealabil scris al acestuia şi va prezenta această obligaţie în mod clar terţilor, dacă va fi cazul.

8.32.2. Când Executantul sau oricare din subcontractantii săi, personalul, experţii, agenţii sau subordonaţii săi se oferă să dea, ori sunt de acord să ofere ori să dea, sau dau oricărei persoane, mită, bunuri în dar, facilităţi ori comisioane în scopul de a determina ori recompensa îndeplinirea sau neîndeplinirea oricărui act sau fapt privind prezentul contract sau orice alt contract încheiat cu Achizitorul, ori pentru a favoriza sau defavoriza orice persoană în legătură cu prezentul contract sau cu orice alt contract încheiat cu acesta, Achizitorul poate decide încetarea prezentului contract conform prevederilor contractuale, fără a aduce atingere niciunui drept anterior dobândit de executant.

8.32.3. Plăţile către executant aferente Contractului vor constitui singurul venit ori beneficiu ce poate deriva din acesta, şi atât Executantul cât şi personalul său salariat ori contractat, inclusiv conducerea sa şi salariaţii din teritoriu, nu vor accepta niciun comision, discount, alocaţie, plată indirectă ori orice altă formă de retribuţie în legătură cu sau pentru executarea obligaţiilor din prezentul contract.

8.32.4. Executantul nu va avea niciun drept, direct sau indirect, la vreo redevenţă, facilitate sau comision cu privire la orice bun sau procedeu brevetat sau protejat utilizate în scopurile contractului, fără aprobarea prealabilă în scris a Achizitorului.

8.32.5. Executantul şi personalul său vor respecta secretul profesional, pe perioada executării Contractului, inclusiv pe perioada oricărei prelungiri a acestuia, şi după încetarea acestuia. În acest sens, cu excepţia cazului în care se obţine acordul scris prealabil al Achizitorului, Executantul şi personalul său, salariat ori contractat de acesta, incluzând conducerea şi salariaţii din teritoriu, nu vor divulga niciodată oricărei alte persoane sau entităţi, nicio informaţie confidenţială divulgată lor sau despre care au luat cunoştinţă şi nu vor face publică nicio informaţie referitoare la recomandările primite în cursul sau ca rezultat al derulării prezentului contract. Totodată, Executantul şi personalul său nu vor utiliza în dauna Achizitorului informaţiile ce le-au fost furnizate sau rezultatul studiilor, testelor, cercetărilor desfăşurate în cursul sau în scopul executării prezentului Contract.

8.32.6. Executantul va furniza Achizitorului, la cerere, documente justificative cu privire la condiţiile în care se execută prezentul contract. Achizitorul va efectua orice documentare sau cercetare la faţa locului pe care o consideră necesară pentru strângerea de probe în cazul oricărei suspiciuni cu privire la existenţa unor cheltuieli comerciale neuzuale.

**8.33** Conflictul de interese

8.33.1. Părţile vor lua toate măsurile necesare pentru a preveni, ori stopa orice situaţie care ar putea compromite executarea obiectivă şi imparţială a prezentului contract. Conflictele de interese pot apărea în mod special ca rezultat al intereselor economice, afinităţilor politice ori de naţionalitate, al legăturilor de rudenie ori afinitate, sau al oricăror alte legături ori interese comune. Orice conflict de interese apărut în timpul executării prezentului contract trebuie notificat în scris, în termen de 1 zi de la apariţia acestuia.

8.33.2. Achizitorul îşi rezervă dreptul de a verifica dacă măsurile luate sunt corespunzătoare şi dacă este necesar, poate solicita măsuri suplimentare. Executantul se va asigura că personalul său, salariat sau contractat de el, inclusiv conducerea şi salariaţii din teritoriu, nu se află într-o situaţie care ar putea genera un conflict de interese. Executantul va înlocui, în 5 zile şi fără vreo compensaţie din partea Achizitorului, orice membru al personalului său salariat ori contractat, inclusiv conducerea ori salariaţii din teritoriu, care se regăseşte într-o astfel de situaţie.

8.33.3. Executantul nu are dreptul de a angaja, în scopul îndeplinirii prezentului contract, persoane fizice sau juridice care au fost implicate în procesul de verificare/evaluare a candidaturilor/ofertelor depuse în cadrul aplicării procedurii de atribuire aferentă acestuia, pe parcursul unei perioade de cel puţin 12 luni de la încheierea contractului, sub sancţiunea nulităţii contractului respectiv pentru cauză imorală.

**8.34.** Legislaţia Muncii şi Programul de lucru

8.34.1. Executantul va respecta întreaga legislaţie a muncii care se aplică personalului, inclusiv legislaţia în vigoare privind angajarea, programul de lucru, sănătate, securitatea muncii, asistenţă socială, emigrare şi repatriere, şi îi va asigura acestuia toate drepturile legale.

8.34.2. Executantul îl va informa pe achizitor în privinţa programului său de lucru planificat pentru fiecare săptămână / fiecare lună de executare a prezentului contract, astfel încât reprezentantul/reprezentanţii achizitorului să aibă posibilitatea de a planifica şi asigura continuitatea supravegherii lucrărilor pe parcursul tuturor etapelor contractului.

**8.35.** Sănătatea şi securitatea muncii

8.35.1. Executantul poartă întreaga răspundere în cazul producerii accidentelor de muncă, evenimentelor şi incidentelor periculoase, îmbolnăvirilor profesionale generate sau produse de echipamentele tehnice (utilaje, instalaţii etc.), procedee tehnologice utilizate sau utilizate de către lucrătorii săi şi cei aparţinând societăţilor care desfăşoară activităţi pentru acesta (subcontractanţi), în conformitate cu prevederile Legii securităţii şi sănătăţii în muncă nr. 319/2006 şi a Normelor metodologice de aplicare a Legii nr. 319/2006 aprobate prin H.G. nr. 1425/2006, precum şi orice modificare legislativă apărută pe timpul desfăşurării contractului.

8.35.2. În cazul producerii unor accidente de muncă, evenimente sau incidente periculoase în activitatea desfăşurată de executant, acesta va comunica şi cerceta accidentul de muncă/evenimentul, conform prevederilor legale, pe care îl va înregistra la Inspectoratul Teritorial de Muncă pe raza căruia s-a produs.

8.35.3. Achizitorul va înregistra numai evenimentele produse propriilor angajaţi.

**8.36.** În situația în care pe perioada de execuție a lucrărilor sau în perioada de garanție a acestora (respectiv perioada cuprinsă între data de la efectuare a recepției la terminarea lucrărilor până la data de efectuare a recepției finale) apare o neconformitate, executantul are obligația de a efectua, la solicitarea achizitorului, o expertizare a lucrărilor pe propria cheltuială.

**8.37.** (1) Înlocuirea personalului de specialitate nominalizat pentru îndeplinirea contractului se realizează numai cu acceptul achizitorului, și nu reprezintă o modificare substanțială, așa cum este aceasta definită în art. 221 din Legea nr. 98/2016 decât în următoarele situații:

a) noul personal de specialitate nominalizat pentru îndeplinirea contractului nu îndeplinește cel puțin criteriile de calificare/selecției prevăzute în cadrul documentației de atribuire;

b) noul personal de specialitate nominalizat pentru îndeplinirea contractului nu obține cel puțin același punctaj ca personalul propus la momentul aplicării factorilor de evaluare.

(2) În situațiile prevăzute la alin. 1, executantul are obligația de a transmite pentru noul personal documentele solicitate prin documentația de atribuire, fie în vederea demonstrării îndeplinirii criteriilor de calificare/selecției stabilite, fie în vederea calculării punctajului aferent factorilor de evaluare.

**9.Obligaţiile achizitorului**

**9.1.** - Achizitorul are obligaţia de a pune la dispoziţia executantului, amplasamentul lucrării liber de orice sarcini.

**9.2.** - Înainte de începerea lucrărilor achizitorul are obligaţia de a obţine toate autorizaţiile şi avizele necesare execuţiei lucrărilor.

**9.3.** - Achizitorul are obligaţia de a pune la dispoziţia executantului întreaga documentaţie necesară pentru execuţia lucrărilor contractate, fără plată, într-un exemplar.

**9.4.** - Achizitorul, prin dirigintele de şantier, are obligaţia de a examina şi măsura lucrările care devin ascunse încel mult 3 zile lucrătoare de la notificarea executantului şi participă la întocmirea proceselor-verbale de lucrări ascunse.

**9.5.** - Achizitorul are obligaţia de a verifica şi a cere completări dacă este necesar în termen de 7 zile la situaţiile de lucrări prezentate de către executant.

**9.6.** - În perioada de garanţie anunţă pe executant în vederea remedierii defectelor sau degradărilor apărute la lucrări, din vina executantului.

**9.7.** - Verificările efectuate în timpul execuţiei lucrărilor vor fi în conformitate cu prevederile Caietului desarcini, legislaţiei din domeniu în vigoare şi a prezentului Contract de lucrări.

**9.8. -**Achizitorul, prin grija Directiei Tehnice – Biroul Investitii, Intocmire Devize si Autorizari Lucrari Publice de Investitii are obligatia de a emite documente constatatoare, conform art. 166 alin. (1), lit e) din HG nr. 395/2016.

**10. Modalităţi de plată**

**10.1** - Preţul total convenit pentru îndeplinirea contractului, respectiv preţul lucrărilor executate, plătibil executantului de către achizitor se va achita conform plafonului valoric aprobat în bugetul de venituri și cheltuieli aferent anului în care sunt executate lucrările.

**10.2** - Plata contravalorii lucrărilor executate se face, prin virament bancar, în baza facturii, emisă de către executant pentru suma la care este îndreptățit conform prevederilor contractuale, direct în contul/conturile indicate de executant pe factură.

**10.3** - Achizitorul are obligaţia de a efectua plata lucrărilor executate către executant în termen de 30 zile de la primirea facturii. Prezenta clauză se va aplica în mod corespunzător și atunci când subcontractantul/subcontractanții și-a/și-au exprimat opțiunea de a fi plătit/plătiți direct de către achizitor, la momentul încheierii prezentului contract sau la momentul introducerii acestora în prezentul contract. În acest caz, achizitorul efectuează plăţile direct către subcontractant/subcontractanţii agreat/agreaţi doar atunci când prestaţia acestuia/acestora este confirmată prin documente agreate de toate cele 3 părţi, respectiv achizitor, executant şi subcontractant sau de achizitor şi subcontractant atunci când, în mod nejustificat, executantul blochează confirmarea executării obligaţiilor asumate de subcontractant/subcontractanți.

**10.4** - Cheltuielile aferente procentului de diverse și neprevăzute vor fi decontate, doar dacă apar cheltuieli cu lucrări care pot fi incidente pe parcursul derulării contractului și care nu reprezintă modificări substanțiale ale contractului de achiziție publică. În acest sens se va întocmi un act adițional la prezentul contract.

***10. 6 – Plăţi parţiale:***

**10.6.1** - (1) Plăţile parţiale trebuie să fie făcute, la cererea executantului, la valoarea lucrărilor executate conform contractului. Lucrările executate trebuie să fie dovedite ca atare printr-o situaţie de lucrări, întocmită astfel încât să asigure o rapidă şi sigură verificare a lor. Din situaţiile de lucrări achizitorul va putea face scăzăminte pentru servicii făcute executantului şi convenite cu acesta.

(2) Situaţiile de lucrări, pentru lucrările executate, sunt verificate şi confirmate de dirigintele de şantier, de către responsabilul din partea achizitorului, precum şi semnate de viceprimarul de resort. Situaţiile de lucrări parţiale se confirmă în 7 zile.

(3) Plăţile parţiale se efectuează, de regulă, la intervale lunare, dar nu influenţează responsabilitatea executantului şi garanţia de bună execuţie; ele nu se consideră, de către achizitor, ca recepţie a lucrărilor executate.

***10. 7 – Plata finală***

**10.7**.1- Plata facturii finale se va face după verificarea şi acceptarea situaţiei de lucrări definitive de către achizitor şi după constatarea stadiului de îndeplinire a contractului de către dirigintele de şantier şi de către responsabilul din partea achizitorului, de viceprimarul de resort şi admiterea recepţiei de către comisia de recepţie. După expirarea termenului de execuție, achizitorul va accepta doar o singură factură.

**10.7.2-** Facturile emise fără respectarea alineatelor precedente nu sunt acceptate şi ca atare nu intră sub incidenţa art. 11.2.

**11. Sancţiuni pentru neîndeplinirea culpabilă a obligaţiilor**

**11.1.** - În cazul în care, executantul nu reuşeşte să-şi îndeplinească obligaţiile asumate prin contract, până la termenul convenit, achizitorul are dreptul de a percepe, ca penalităţi, o sumă echivalentă cu 0,1 % din preţul contractului, pentru fiecare zi de întârziere, până la îndeplinirea efectivă a obligaţiilor.

**11.2.** - În cazul în care achizitorul nu onorează facturile în termen de 30 de zile de la expirarea perioadei prevăzută la subclauza 10.3. din prezentul contract, atunci acesta are obligaţia de a plăti, ca majorări de întârziere, o sumă echivalentă de 0,1 % din plata neefectuată pentru fiecare zi de întârziere, până la îndeplinirea efectivă a obligaţiilor.

**11.3. -** Nerespectarea obligaţiilor asumate prin prezentul contract de către una dintre părţi, în mod culpabil şi repetat, dă dreptul părţii lezate de a considera contractul de drept reziliat şi de a pretinde plata de daune-interese.

**11.4** - În situaţia în care executantul nu îşi îndeplineşte la termen sau corespunzător obligaţiile contractuale, se consideră că acesta produce implicit prejudicii grave achizitorului, iar acesta din urmă are dreptul de a-l exclude în cazul participării la alte proceduri organizate în viitor pentru atribuirea altor contracte de achiziţie publică.

**11.5.** (1) Achizitorul își rezervă dreptul de a denunța unilateral contractul, în cel mult 30 de zile de la apariția unor circumstanțe care nu au putut fi prevăzute la data încheierii contractului și care conduc la modificarea clauzelor contractuale în așa măsură încât îndeplinirea contractului respectiv ar fi contrară interesului public.

1. Achizitorul are dreptul de a denunța unilateral prezentul contract și în situația în care alocarea resurselor financiare a fost sistată.

(3) În cazurile prevăzute la alin. (1) și (2), executantul are dreptul de a pretinde numai plata corespunzătoare pentru partea din contract îndeplinită până la data denunțării unilaterale a contractului.

**11.6.** - Intervenţiile privind antenele parabolice, cablurile existente pe faţada clădirilor cât şi ţevile de gaze naturale și/sau orice alte obiecte/dispozitive existente pe fațade și/sau planșee, vor fi efectuate conform prevederilor din proiectul tehnic.

**12. Garanţia de bună execuţie a contractului**

12.1. - Executantul are obligaţia de a constitui garanţia de bună execuţie a contractului în termen de 5 zile lucratoare de la semnarea, de către ambele părţi, a contractului.

12.2. - Cuantumul garantiei de buna executie este de 10% din valoarea contractului fara TVA si se constituie in conformitate cu modalitatile prevazute de art. 40 din HG 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice;

În cazul în care pe parcursul executării contractului, se suplimentează valoarea acestuia, Prestatorul are obligaţia de a completa garanţia de bună execuţie în corelaţie cu noua valoare a contractului de achiziţie publică.

În situaţia în care părţile convin prelungirea termenului de execuţie a lucrării contractate, precum şi pentru orice motiv (inclusiv forţa majoră) executantul are obligaţia de a prelungi valabilitatea garanţiei de bună execuţie, cu durata corespunzătoare prelungirii termenului de execuţie, în maxim 5 zile de la data semnării de către părţi a actului adiţional de prelungire. Garanţia de bună execuţie ce se va prelungi va fi valabilă de la data expirării celei iniţiale pe perioada de prelungire a termenului de executie şi până la semnarea procesului verbal de recepţie finală.

Modul de constituire a garanţiei de bună execuţie a contractului de lucrări:

- prin virament bancar sau printr-un instrument de garantare emis de o institutie de credit din Romania sau din alt stat sau de o societate de asigurari, in conditiile legii, si devine anexa la contract conf. art. 40, alin. (1) din HG nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice;

**- reţineri succesive din sumele datorate pentru facturi parţiale.** În acest sens, contractantul are obligaţia de a deschide un cont la dispoziţia autorităţii contractante, la unitatea Trezoreriei Statului din cadrul organului fiscal competent în administrarea acestuia, conf. art. 40, alin. (5) din HG nr. 395/2016. **Suma iniţială** care se depune de către contractant în contul de disponibil astfel deschis nu trebuie să fie mai mică de **0,5%** din preţul contractului fără TVA. Pe parcursul îndeplinirii contractului, autoritatea contractantă urmează să alimenteze acest cont de disponibil prin reţineri succesive din sumele datorate şi cuvenite contractantului până la concurenţa sumei stabilite drept garanţie de bună execuţie. Autoritatea contractantă va înştiinţa contractantul despre vărsământul efectuat, precum şi despre destinaţia lui. Din contul de disponibil deschis la Trezoreria Statului pe numele contractantului pot fi dispuse plăţi atât de către contractant, cu avizul scris al autorităţii contractante care se prezintă unităţii Trezoreriei Statului, cât şi de unitatea Trezoreriei Statului la solicitarea scrisă a autorităţii contractante în favoarea căreia este constituită garanţia de bună execuţie. Contul de disponibil este purtător de dobândă în favoarea contractantului.

12.3. - Achizitorul are obligatia de a restitui garantia de buna executie astfel:

a) 70% din valoarea garantiei, in termen de 14 zile de la data incheierii procesului-verbal de receptie la terminarea lucrarilor, daca nu a ridicat pana la acea data pretentii asupra ei, iar riscul de vicii ascunse este minim;

b) Restul de 30% din valoarea garantiei, la expirarea perioadei de garantie a lucrarilor executate, pe baza procesului-verbal de receptie finala.

12.4 - Achizitorul se obligă să elibereze garanţia pentru participare şi să emită ordinul de începere a contractului numai după ce executantul a făcut dovada constituirii garanţiei de bună execuţie.

12.5 – Autoritatea contractantă are dreptul de a emite pretenţii asupra garanţiei de bună execuţie, oricand pe parcursul indeplinirii contractului de achizitie publica, în limita prejudiciului creat, in cazul in care contractantul nu isi indeplineste din culpa sa obligaţiile asumate prin prezentul contract. Anterior emiterii unei pretenţii asupra garanţiei de bună execuţie, autoritatea contractanta are obligaţia de a notifica pretentia atat contractantului, cat si emitentului instrumentului de garantare, precizând obligaţiile care nu au fost respectate, precum şi modul de calcul al prejudiciului. În situaţia executării garanţiei de bună executie, partial sau total, contractantul are obligatia de a reintregii garantia în cauza raportat la restul ramas de executat.

12.6 - Garanţia tehnică este distinctă de garanţia de bună execuţie a contractului.

**13. Începerea şi execuţia lucrărilor**

**13.1.** - (1) Executantul are obligaţia de a începe lucrările în termenul specificat în ordinul de începere.

(2) Achizitorul trebuie să notifice achizitorului şi Inspecţiei de Stat în Construcţii, Lucrări Publice, Urbanism şi Amenajarea Teritoriului data începerii efective a lucrărilor.

**13.2.**- (1) Lucrările trebuie să se deruleze conform graficului de execuţie şi plăţi, şi să fie terminate la data stabilită. Datele intermediare, prevăzute în graficele de execuţie, se consideră date contractuale.

(2) Executantul va prezenta la cererea achizitorului, după semnarea contractului, în termen de 5 zile, graficul de execuţie şi plăţi de detaliu, realizat în ordinea tehnologică de execuţie. În cazul în care, după opinia achizitorului, pe parcurs, desfăşurarea lucrărilor nu concordă cu graficul de execuţie şi plăţi a lucrărilor, la cererea achizitorului, executantul va prezenta un grafic revizuit, în vederea terminării lucrărilor la data prevăzută în contract. Graficul revizuit nu îl va scuti pe executant de niciuna dintre îndatoririle asumate prin contract.

(3) În cazul în care executantul întârzie începerea lucrărilor, terminarea pregătirilor sau dacă nu îşi îndeplineşte îndatoririle prevăzute în contract, achizitorul este îndreptăţit să-i fixeze executantului un termen până la care activitatea să intre în normal şi să îl avertizeze că, în cazul neconformării, la expirarea termenului stabilit îi va rezilia contractul.

**13.3.** - (1) Achizitorul are dreptul de a supraveghea desfăşurarea execuţiei lucrărilor şi de a stabili conformitatea lor cu specificaţiile din anexele la contract. Părţile contractante au obligaţia de a notifica, înscris, una celeilalte, identitatea reprezentanţilor lor atestaţi profesional pentru acest scop, şi anume reprezentantul achizitorului, şef şantier, responsabilul tehnic cu execuţia, după caz reprezentantul subcontractantului din partea executantului şi dirigintele de şantier sau, dacă este cazul, altă persoană fizică sau juridică atestată potrivit legii, din partea achizitorului.

(2) Executantul are obligaţia de a asigura accesul reprezentantului achizitorului la locul de muncă, în ateliere,depozite şi oriunde îşi desfăşoară activităţile legate de îndeplinirea obligaţiilor asumate prin contract, inclusiv pentru verificarea lucrărilor ascunse.

**13.4.**- (1) Materialele trebuie să fie de calitatea prevăzută în documentaţia de execuţie și să aibă ca documente însoțitoare documentele emise în conformitate cu H.G. 622/2004 (republicată) privind stabilirea condiţiilor de introducere pe piaţă a produselor pentru construcţii, cu modificările și completările ulterioare. Acestea trebuie să corespundă cu mostrele prezentate achizitorului la punere în operă, respectiv trebuie să prezinte documentele cu privire la utilizarea lor în conformitate cu prevederile legale (documente de conformitate, agremente tehnice etc).

(2) Executantul are obligaţia de a asigura instrumentele, utilajele şi materialele necesare pentru verificarea,măsurarea şi testarea lucrărilor. Costul probelor şi încercărilor, inclusiv manopera aferentă acestora, revin executantului. Executantul va conveni împreună cu Dirigintele de Şantier data şi locul pentru desfăşurarea testelor. Dirigintele de Şantier va putea schimba locul sau detaliile testelor specificate sau instrui Executantul pentru efectuarea de teste suplimentare. Dacă aceste teste modificate sau suplimentare arată că echipamentele testate, materialele sau calitatea execuţiei nu respectă prevederile Contractului şi a normelor tehnice învigoare, atunci costul efectuării acestora va fi suportat de către Executantul, fără a lua în considerare alte prevederi ale Contractului. Dirigintele de Şantier va înştiinţa Executantul, cu cel puţin de 24 de ore înainte, cu privire la intenţia acestuia de a participa la efectuarea testelor. Dacă Dirigintele de Şantier nu se prezintă la data şi locul convenite, Executantul poate începe efectuarea testelor, cu excepţia cazurilor în care Dirigintele de Şantier dispune altceva, şi testele vor fi considerate ca fiind efectuate în prezenţa Dirigintelui de Şantier .

(3) Probele neprevăzute şi comandate de achizitor pentru verificarea unor lucrări sau materiale puse în operă vor fi suportate de executant dacă se dovedeşte că materialele nu sunt corespunzătoare calitativ sau că manopera nu este în conformitate cu prevederile contractului. În caz contrar, achizitorul va suporta aceste cheltuieli.

(4) Dacă în urma examinării, inspecţiei, măsurătorii sau testării se identifică echipamente, materiale sau Lucrări cu deficienţe sau neconforme cu prevederile Contractului, Dirigintele de Şantier va putea respinge echipamentele,materialele sau Lucrările prin transmiterea unei înştiinţări către Executant cuprinzând motivaţia respingerii. Executantul va remedia deficienţele cu promptitudine şi se va asigura că produsul remediat este în conformitate cu prevederile Contractului. Dacă Dirigintele de Şantier solicită refacerea testelor pentru Lucră rile remediate, testele se vor repeta în termenii similari cu testele şi condiţiile iniţiale. Dacă respingerea şi refacerea testelor produc achizitorului costuri suplimentare, Executantul va suporta aceste costuri*.*

(5) Fără a lua în considerare testele sau situaţiile de lucrări anterioare, achizitorul poate solicita Executantului:

**a)** să înlăture de pe Şantier şi să înlocuiască orice echipament sau material care nu este în conformitate cu prevederile Contractului;

**b)** să înlăture sau să refacă orice lucrare care nu este în conformitate cu prevederile Contractului, şi

**c)** să execute orice lucrare care este solicitată ca urgentă pentru siguranţa Lucrărilor datorită unui accident,unui eveniment neprevăzut sau altui factor.

În situaţiile prevăzute la literele a), b) şi c) Executantul se va conforma solicitării într-un interval de timp rezonabil,care va fi perioada de timp (dacă există) specificată în solicitare, sau în regim de urgenţă. Dacă Executantul nu se conformează solicitării, achizitorul va fi îndreptăţit să angajeze şi să plătească alt Executant care să execute lucrarea. Cu excepţia cazului în care Executantul este îndreptăţit la plată pentru lucrare, Executantul va plăti achizitorului toate costurile rezultate din nerespectarea solicitării.

**13.5.**- (1) Executantul are obligaţia de a nu acoperi lucrările care devin ascunse, fără aprobarea achizitorului.

(2)Executantul are obligaţia de a notifica achizitorului, ori de câte ori astfel de lucrări sunt finalizate, pentru a fi examinate şi măsurate şi se vor încheia procese verbale de lucrări ascunse.

(3) Executantul are obligaţia de a dezveli orice parte sau părţi de lucrare, la dispoziţia achizitorului, şi de are face această parte sau părţi de lucrare, dacă este cazul.

(4) În cazul în care se constată că lucrările sunt de calitate corespunzătoare şi au fost executate conform documentaţiei de execuţie, atunci cheltuielile privind dezvelirea şi refacerea vor fi suportate de către achizitor,iar în caz contrar, de către executant.

**14. Întârzierea şi sistarea lucrărilor**

**14.1**- În cazul în care:

i) volumul sau natura lucrărilor neprevăzute; sau

ii) condiţiile climaterice excepţional de nefavorabile; sau

iii) oricare alt motiv de întârziere care nu se datorează executantului şi nu a survenit prin încălcarea contractului de către acesta îndreptăţesc executantul de a solicita prelungirea termenului de execuţie a lucrărilor sau a oricărei părţi a acestora, atunci, prin consultare, părţile vor stabili:

(1) orice prelungire a duratei de execuţie la care executantul are dreptul;

(2) totalul cheltuielilor suplimentare, care se va adăuga la preţul contractului.

**14.2** - Achizitorul îşi rezervă dreptul de a solicita sistarea lucrărilor sau diminuarea ritmului execuţiei, printr-o notificare scrisă adresată executantului cu un preaviz de 15 zile, fără nicio compensaţie sau penalizare plătită executantului, în cazul apariţiei unor circumstanţe care nu au putut fi prevăzute la data încheierii contractului urmând să se stabilească un nou termen de execuţie.

**15. Graficul de execuţie și de plăți**

**15.1** - Pentru prima sedință de lucru privind progresul activităților în cadrul contractului se utilizează graficul de execuţie şi de plăţi acceptat, astfel cum a fost inclus în propunerea tehnică.

**15.2.** - Executantul va transmite grafice actualizate la solicitarea achizitorului.

Fiecare grafic va include:

- ordinea în care executantul intenţionează să execute Lucrările,

- fiecare din activităţile de mai sus realizate de subcontractanţi;

- succesiunea şi termenele aferente inspecţiilor şi testelor specificate în Contract, şi în Programul fazelor determinante.

**16. Modificări şi actualizări**

**16.1.** - (1) Modificările privind lucrările pot fi dispuse numai de către achizitor, în conformitate și în limitele contractului și ale normelor tehnice și legale aplicabile, în orice moment înaintea emiterii procesului-verbal de recepție la terminarea lucrărilor, fie direct printr-o instrucțiune emisă de achizitor în acest sens, fie printr-o cerere adresată executantului de a prezenta o propunere de modificare.

(2) Executantul are obligația de a executa orice modificare emisă de către achizitor. O modificare poate include:

i. schimbări ale cantităților pentru un articol de lucrări din contract (deși, asemenea schimbări nu vor constitui în mod necesar o modificare);

ii. schimbări ale calității și ale altor caracteristici ale unui articol de lucrări;

iii. schimbări ale cotelor, pozițiilor și/sau dimensiunilor unei părți din lucrări;

iv. omiterea unor lucrări;

v. orice lucrări suplimentare necesare pentru realizarea obiectivelor prevazute în contract;

vi. modificări în succesiunea sau durata de execuție a lucrărilor, din motive ce țin de prioritățile Achizitorului.

**16.2.** - Executantul nu va face nicio modificare, până când achizitorul, Proiectantul şi Dirigintele de Şantier nu va dispune sau nu va aproba o modificare.

**16.3.** - Dacă achizitorul solicită o propunere, înainte de a dispune o modificare, executantul va răspunde, în scris, prin transmiterea următoarelor:

i. o descriere a activităților necesar a fi realizate și un grafic de execuție pentru realizarea acestora;

ii. propunerea executantului referitoare la orice modificări ale graficului de execuţie şi de plăţi acceptat și ale termenului de finalizare acceptat, dacă e cazul și

iii. propunerea executantului privind evaluarea financiară a lucrărilor.

**16.4.** - După primirea propunerii executantului, achizitorul va putea:

i. să aprobe propunerea respectivă privind modificarea

ii. să o respingă sau

iii. să transmită comentarii.

**16.5.** - (1) Diferenţele dintre cantităţile estimate iniţial şi cele real executate, fără modificarea proiectului tehnic şi a detaliilor de execuţie, nu vor fi interpretate ca o modificare în condiţii

excepţionale/substanţială/nesubstanţială, în situaţia în care aceste diferenţe sunt datorate doar nepotrivirilor dintre estimarea iniţială şi realitatea execuţiei, fără a fi afectat proiectul tehnic sau specificaţiile tehnice.

(2) Modificările nesubstanţiale în cazul în care se fac în limita valorii contractate se formalizează prin următoarele înscrisuri: note de constatare, memorii justificative, dispoziţii de şantier, liste de cantităţi (note de renunţare şi note de comandă suplimentară), propunerea executantului, acordul/refuzul achizitorului în scris.

**16.6.** - În cazul unor modificări ce pot conduce la o mărire a preţului final/total al contractului, achizitorul va încheia, din motive de angajament legal, un act adiţional cu executantul, având drept scop îndeplinirea celor 4 faze ale execuţiei bugetare, reglementate de prevederile Ordinului ministrului finanţelor publice nr. 1.792/2002pentru aprobarea Normelor metodologice privind angajarea, lichidarea, ordonanţarea şi plata cheltuielilor instituţiilor publice, precum şi organizarea, evidenţa şi raportarea angajamentelor bugetare şi legale, cu

modificările şi completările ulterioare, unde valoarea angajamentului legal trebuie să nu depăşească valoarea creditului de angajament.

**16.7.** - Părțile au dreptul, pe durata perioadei de valabilitate a contractului, de a conveni modificarea și/sau completarea clauzelor acestuia, fără organizarea unei noi proceduri de atribuire, cu acordul părților, fără a afecta caracterul general al contractului, în limitele dispozițiilor prevăzute de art. 221-222 din Legea nr.98/2016, coroborate cu prevederile referitoare la modificări contractuale din HG nr. 395/2016 (art. 164 și 1651).

**16.8.** – (1) Orice modificare a prezentului contract de achiziţie publică în cursul perioadei sale de valabilitate altfel decât în cazurile şi condiţiile prevăzute la art. 221 din Legea nr. 98/2016 se realizează prin organizareaunei noi proceduri de atribuire.

(2) În situaţiia nerespectării dispoziţiile alin. (1), achizitorul are dreptul de a denunţa unilateral prezentul contract.

**17. Prezentarea Situaţiilor de Lucrări**

**17.1.** - Executantul va prezenta Dirigintelui de Şantier, la sfârşitul fiecărei luni, o situaţie de lucrări, în două exemplare, în care va prezenta detaliat sumele la care Executantul se consideră îndreptăţit, împreună cu

**17.2.** - (1) Decontul va conţine: situaţie de lucrări, ataşamente, documentaţie foto despre evoluţia lucrărilor în format electronic cu menţionarea datei şi orei efectuării acestora.

(2) Situaţiile de lucrări vor avea ca bază ataşamentul lucrărilor real executate şi vor fi anexate copii ale certificatelor de calitate a materialelor puse în operă, respectiv copii ale proceselor-verbale de lucrări ascunse şi de recepţie calitativă al lucrărilor propuse spre decontare, rezultatele testelor, proces-verbal faze determinante.

**18. Rapoarte şi ritmul privind evoluţia execuţiei Lucrărilor**

**18.1.** - Rapoartele privind evoluţia execuţiei Lucrărilor vor fi elaborate de către executant şi transmise achizitorului într-un singur exemplar. Primul raport va acoperi perioada până la sfârşitul primei luni calendaristice consecutive datei ordinului de începere. Restul rapoartelor vor fi prezentate de regulă în fiecare lună, în termen de 7 zile după ultima zi a perioadei cuprinsă în raport. Raportarea va continua până la terminarea de către executant a tuturor lucrărilor rămase la data de terminare specificată în Procesul Verbal de Recepţie la Terminarea Lucrărilor.

**18.2** - (1) În situaţia în care:

a) evoluţia lucrărilor este nesatisfăcătoare pentru respectarea duratei de execuţie, şi/sau

b) evoluţia lucrărilor nu mai corespunde (sau nu va mai corespunde) graficului de execuţie şi plăţi, atunci achizitorul poate solicita executantului transmiterea, unui grafic actualizat şi unui raport justificativ care să descrie metodele revizuite propuse de executant spre a fi adoptate în vederea stimulării evoluţiei lucrărilor pentru încadrarea în durata de execuţie. În acest caz, executantul va adopta metode revizuite care pot necesita majorarea numărului orelor de lucru şi/sau a numărului de Personal şi/sau echipamente, cu riscul şi pe cheltuiala executantului.

(2) Dacă aceste metode revizuite produc costuri suplimentare pentru achizitor, executantul va plăti achizitorului aceste costuri, precum şi penalităţi pentru întârzieri (dacă este cazul).

**19. Finalizarea lucrărilor**

**19.1.**- Ansamblul lucrărilor sau, dacă este cazul, oricare parte a lor, prevăzut a fi finalizat într-un termen stabilit prin graficul de execuţie și de plăți, trebuie finalizat în termenul convenit, termen care se calculează de la data începerii lucrărilor.

**19.2** - Achizitorul va recepţiona lucrările executate în termenul legal, dacă acestea satisfac prevederile caietului de sarcini şi propunerii tehnice.

**19.3.**-(1)La finalizarea lucrărilor, executantul are obligaţia de a notifica, în scris, achizitorului că sunt îndeplinite condiţiile de recepţie, solicitând acestuia convocarea comisiei de recepţie.

(2)Pe baza situaţiilor de lucrări executate confirmate şi a constatărilor efectuate pe teren, achizitorul va aprecia dacă sunt întrunite condiţiile pentru a convoca comisia de recepţie. În cazul în care se constată că sunt lipsuri sau deficienţe, acestea vor fi notificate executantului, stabilindu-se şi termenele pentru remediere şi finalizare.

După constatarea remedierii tuturor lipsurilor şi deficienţelor, la o nouă solicitare a executantului, achizitorul va convoca comisia de recepţie.

**19.4.**- Comisia de recepţie are obligaţia de a constata stadiul îndeplinirii contractului prin corelarea prevederilor acestuia cu documentaţia de execuţie şi cu reglementările în vigoare. În funcţie de constatările făcute,achizitorul are dreptul de a aproba sau de a respinge recepţia.

**19.5.**- Recepţia se poate face şi pentru părţi ale lucrării, distincte din punct de vedere fizic şi funcţional.

**19.6.** - În cazul în care lucrările executate nu corespund din punct de vedere calitativ, acestea nu vor fi recepţionate şi nu se vor accepta la plată.

**19.7. -** Contractul nu va fi considerat terminat până când procesul-verbal de recepţie finală nu va fi semnat de comisia de recepţie. Recepţia finală va fi efectuată conform prevederilor legale, după expirarea perioadei degaranţie.

**20. Perioada de garanţie acordată lucrărilor**

**20.1.**- Perioada de garanţie acordată lucrărilor este de **60 luni** (conform celor declarate de executant în propunerea sa tehnică şi decurge de la data recepţiei la terminarea lucrărilor şi până la recepţia finală.

**20.2.**- (1) În perioada de garanţie, executantul are obligaţia, în urma dispoziţiei date de achizitor, în termen de 30 de zile calendaristice, de a executa toate lucrările de modificare, reconstrucţie şi remediere a viciilor şi a altor defecte a căror cauză este nerespectarea clauzelor contractuale. În caz contrar, achizitorul este îndreptăţit să angajeze şi să plătească alte persoane care să le execute. Cheltuielile aferente acestor lucrări vor fi reţinute din garanţia de bună execuţie sau recuperate de către achizitor de la executant.

(2) Executantul are obligaţia de a executa toate lucrările prevăzute la alin. (1), pe cheltuiala proprie, în cazul încare ele sunt necesare datorită:

i) utilizării de materiale, de instalaţii sau a unei manopere neconforme cu prevederile contractului; sau

ii) unui viciu de concepţie, acolo unde executantul este responsabil de proiectarea unei părţi a lucrărilor;

sau

iii) neglijenţei sau neîndeplinirii de către executant a oricăreia dintre obligaţiile explicite sau implicite care îi revin în baza contractului.

(3) În cazul în care defecţiunile nu se datorează executantului, lucrările fiind executate de către acesta conform prevederilor contractului, costul remedierilor va fi evaluat şi plătit.

**20.3.** - În cazul în care executantul nu execută lucrările prevazute la clauza 20.2 alin.(2) în termen de 7 zile,achizitorul este îndreptăţit să angajeze şi să plătească alte persoane care să le execute. Cheltuielile aferente acestor lucrări vor fi recuperate de către achizitor de la executant sau reţinute din sumele cuvenite acestuia.

**21. Ajustarea preţului contractului**

**21.1 -** Pentru lucrările executate, plăţile datorate de achizitor executantului sunt cele declarate în propunerea financiară, anexă la contract. Nu se acceptă actualizarea preţului contractului.

**22. Asigurări**

**22.1.** - (1) Executantul are obligaţia de a încheia, înainte de începerea lucrărilor, o asigurare de răspundere civila profesională în ceea ce privește executarea lucrărilor, cu valabilitate pe durata exercitării dreptului de practică(conf. art. 31 din Legea nr. 10/1995 (republicată) privind calitatea în construcţii, cu modificările și completările ulterioare), ce va cuprinde toate riscurile ce ar putea apărea privind lucrările executate, utilajele, instalaţiile de lucru, echipamentele, materialele pe stoc, personalul propriu şi reprezentanţii împuterniciţi să verifice, să testeze sau să recepţioneze lucrările, precum şi daunele sau prejudiciile aduse către terţe persoane fizice sau juridice.

(2) Contravaloarea primelor de asigurare va fi suportată de către executant din capitolul "Cheltuieli indirecte".

(3) Executantul are obligaţia de a prezenta achizitorului, ori de câte ori i se va cere, poliţa sau poliţele de asigurareşi recipisele pentru plata primelor curente (actualizate).

(4) Executantul are obligaţia de a se asigura că subantreprenorii au încheiat asigurări pentru toate persoanele angajate de ei. El va solicita subantreprenorilor să prezinte achizitorului, la cerere, poliţele de asigurare şi recipisele pentru plata primelor curente (actualizate).

**22.2.**- Achizitorul nu va fi responsabil pentru niciun fel de daune-interese, compensaţii plătibile prin lege, în privinţa sau ca urmare a unui accident sau prejudiciu adus unui muncitor sau altei persoane angajate de executant,cu excepţia unui accident sau prejudiciu rezultând din vina achizitorului, a agenţilor sau a angajaţilor acestuia.

**23. Subcontractanţi şi / sau terţi susţinători**

***23.1. - Subcontractanţi***

**23.1.1.** - Pestatorul are obligația, în cazul în care subcontractează părți din contract, de a încheia contracte cu subcontractanții desemnați, în aceleași condiții în care el a semnat contractul cu achizitorul.

**23.1.2.** - (1) Executantul va prezenta, cel mai târziu la momentul începerii lucrărilor (în măsura în care aceste informații sunt cunoscute la momentul respectiv), o listă cu subcontractantul/subcontractanții cu datele de recunoaștere ale acestora (numele, datele de contact și reprezentanții legali), partea/părțile din contract care urmează a fi îndeplinite de către aceștia, valoarea la care se ridică partea/părțile respective, cât și contractele încheiate cu aceștia se constituie în anexe la contract.

(2) Executantul are obligaţia de a notifica achizitorului orice modificări ale informaţiilor prevăzute la alin. (1)pe durata prezentului contract.

**23.1.3.** - (1) Executantul este pe deplin răspunzător față de achizitor de modul în care îndeplinește contractul.

(2) Subcontractantul este pe deplin răspunzător față de prestator de modul în care își îndeplinește partea sa dincontract.

(3) Executantul are dreptul de a pretinde daune-interese subcontractanților dacă aceștia nu își îndeplinesc partea lor din contract.

**23.1.4.** - (1) Executantul are dreptul de a înlocui subcontractantul/subcontractanții (cu acordul achizitorului),nominalizați conform prevederilor pct. 23.1.2, alin. 1 din prezentul contract. Obiectul noului contract de subcontractare nu trebuie să modifice obiectul contractului de subcontractare anterior. Obiectul și valoarea noului contract de subcontractare nu vor conține lucrările executate de către subcontractantul inițial și nici valoarea aferentă acestora.

(2) Executantul are dreptul de a implica noi subcontractanţi (cu acordul achizitorului), pe durata derulării prezentului contract, cu condiţia ca nominalizarea acestora să nu reprezinte o modificare substanţială a prezentului contract, în condiţiile art. 221 din Legea nr. 98/2016 privind achizițiile publice, cu modificările și completările ulterioare.

(3) În situaţia prevăzută la alin. (2), executantul va transmite achizitorului informaţiile aferente datelor de recunoaștere ale acestora (numele, datele de contact și reprezentanții legali) şi va obţine acordul achizitorului privind eventualii noi subcontractanţi implicaţi ulterior în executarea contractului.

(4) Atunci când înlocuirea sau introducerea unor noi subcontractanţi are loc la momentul introducerii acestora în prezentul contract, aceştia transmit certificatele şi alte documente necesare pentru verificarea inexistenţei unor situaţii de excludere şi a resurselor/capabilităţilor corespunzătoare părţii lor de implicare în prezentul contract. De asemenea, noii subcontractanți au obligația de a prezenta o declarație pe propria răspundere prin care își asumă respectarea prevederilor caietului de sarcini întocmit de achizitor și a propunerii tehnice întocmită de executant/proiectant, aferentă activității supuse subcontractării.

**23.1.5.** - În cazul în care un contract de subcontractare este denunțat unilateral/reziliat de către una dintre părți,executantul are obligația de a prelua partea/părțile din contract aferente activității subcontractate sau de aînlocui acest subcontractant cu un nou subcontractant în condițiile pct. 23.1.4, alin. 1 din prezentul contract.

***23.2. - Terţi susţinători***

**23.2.1.** - În cazul în care executantul a primit, în cadrul ofertei sale, susținere din partea unui terț, această susținere este demonstrată printr-un angajament ferm al acestui terț, inclus în contract. Terțul susținător se obligă față de executant și de achizitor să ducă la îndeplinire acțiunile (inclusiv, după caz, punerea la dispoziția executantului a unor resurse financiare, umane și/sau tehnice) sau, după caz, partea de lucrări, ce fac obiectul angajamentului ferm, inclusiv prin substituirea executantului conform angajamentului ferm, în cazul în care executantul nu reușește să îndeplinească obligațiile și responsabilitățile contractuale aferente activităților,situațiilor sau părții de lucrări pentru care a primit susținere de la terț. Dacă executantul nu reușește să îndeplinească obligațiile și responsabilitățile contractuale aferente activităților, situațiilor sau părții de lucrări pentru care a primit susținere de la terț, achizitorul va fi îndreptățit să notifice executantul și terțul susținător și să solicite remedierea situației prin implicarea terțului. Terțul susținător va despăgubi achizitorul pentru orice daune, pierderi și cheltuieli suportate de acesta în cazul în care terțul susținător nu respectă obligațiile asumate prin angajamentul ferm sau îndeplinește aceste obligații în mod defectuos.

**24. Încetarea contractului**

**24.1.** - Prezentul contract poate înceta, prin:

i. executarea corespunzătoare a obligațiilor conform dispozițiilor prezentului contract,

ii. acordul de voință al părților,

iii. denunțarea unilaterală de către o parte, în baza unui preaviz scris de 15 zile lucrătoare transmis de către o parte celeilalte părți,

iv. rezilierea unilaterală de către o parte în cazul îndeplinirii în mod necorespunzător sau neîndeplinirii obligațiilor contractuale de către cealaltă parte contractantă precum și în cazurile expres menționate în prezentul contract,

v. îndeplinirea sau, după caz, neîndeplinirea vreunei obligații;

vi. imposibilitatea fortuită de executare.

**24.2.** - Achizitorul își rezervă dreptul de a rezilia contractul, cu efecte depline, printr-o notificare scrisă adresată executantului, cu respectarea unui termen de 15 zile, fără a mai fi necesară îndeplinirea vreunei formalități prealabile și fără a mai fi necesară intervenția vreunei instanțe judecătorești și/sau arbitrale, în oricare dintre situațiile următoare, dar nelimitându-se la acestea, executantul nefiind îndreptățit să pretindă nicio sumă reprezentând daune sau alte prejudicii, dacă:

i. Executantul nu-și îndeplinește obligațiile conform prevederilor contractului;

ii. Executantul nu se conformează, în perioada de timp rezonabilă, conform notificării emise de către achizitor, prin care i se solicită remedierea defecțiunilor/necoformității precum și executarea sau neexecutarea obligațiilor din prezentul contract, care afectează în mod grav executarea în mod corespunzător și la termen a obligațiilor contractuale ale executantului;

iii. Executantul refuză sau omite să aducă la îndeplinire dispozițiile/notificările emise de către achizitor în condițiile prezentului contract;

iv. Executantul a săvârșit abateri profesionale (enumerarea este enuţiativă şi nu exhaustivă): în cazul în care predarea lucrărilor în cadrul contractului nu a început efectiv în termen de ....... zile de la data ordinului de începere, iar achizitorul consideră noua dată propusă de către executant ca inacceptabilă; în cazul în care executantul nu pune în aplicare contractul (graficul de execuţie şi de plăţi acceptat, ordin de începere), în conformitate cu oferta sau încalcă alte obligații contractuale sau în mod repetat, refuză să respecte obligații contractuale; în cazul în care procedura de atribuire a contractului sau punerea în aplicare a acestuia se dovedesc a fi fost supuse unor erori substanțiale, nereguli sau fraude; în cazul în care executantul nu respectă obligațiile aplicabile în temeiul legislației de mediu, sociale și de muncă stabilite prin legislația în vigoare aplicabilă; în cazul în care executantul este într-o situație care ar putea constitui un conflict de interese; în cazul în care o modificare a contractantului (juridic, financiar, tehnic, de organizare sau de proprietate) este de natură să afecteze în mod substanțial punerea în aplicare a contractului sau să modifice în mod substanțial condițiile încare contractul a fost atribuit inițial;.

v. Executantul face obiectul unei proceduri de insolvență, lichidare, dizolvare,administrare/supraveghere judiciară sau se află sub controlul unei autorități a încheiat o înțelegere cu creditorii privind plata datoriilor, și-a suspendat/încetat activitatea sau se află într-o situație asemănătoare, care rezultă dintr-o procedură similară reglementată de legislația sau reglementările stabilite la nivel național, cu excepția cazului în care achizitorul își rezervă dreptul de a nu rezilia contractul cu executantul împotriva căruia s-a deschis procedura generală de insolvență, atunci când, pe baza informațiilor și/sau documentelor prezentate de executant, stabilește că acesta are capacitatea de a executa contractul de achiziție publică de lucrări, astfel:executantul se află, fie în faza de observație și a adoptat măsurile necesare pentru a întocmi un plan de reorganizare fezabil, ceea ce permite continuarea, de o manieră sustenabilă, a activității curente, fie este încadrul fazei de reorganizare judiciară și respectă integral graficul de implementare a planului de reorganizare aprobat de instanță.

vi. Executantul subcontractează fără a avea acordul scris al achizitorului;

vii. Executantul se află într-o situație de conflict de interese, iar această situație nu poate fi remediată în mod efectiv prin alte măsuri mai puțin severe;

viii. Executantul a fost condamnat pentru o infracțiune în legătură cu exercitarea profesiei printr-o hotărâre judecătorească definitivă;

ix. Are loc orice modificarea organizațională care implică o schimbare cu privire la personalitatea juridică, natura sau controlul executantului, cu excepția situației în care asemenea modificări sunt realizate prin act adițional la prezentul contract;

x. Apariția oricărei alte incapacități legale care să împiedice executarea contractului;

xi. Executantul eșuează în a furniza/menține/prelungi/reîntregi/completa garanțiile ori asigurările solicitate sau persoana care furnizează garanția ori asigurarea nu este în măsură să-și îndeplinească obligațiile la care s-a angajat prin contract;

xii. La momentul atribuirii contractului, fie executantul se afla în situația de a fi fost condamnat, prin hotărâre definitivă a unei instanțe judecătorești, fie persoana, care este membru al organului de administrare, de conducere sau de supraveghere al respectivului operator economic ori are putere de reprezentare, de decizie sau de control în cadrul acestuia, se afla în situația de a fi fost condamnată printr-o hotărâre definitivă pentru comiterea uneia dintre următoarele infracțiunile prevăzute la art. 164 din Legea nr. 98/2016.

**24.3.** - Executantul poate rezilia contractul în cazul în care:

i. Achizitorul a comis erori substanțiale, nereguli sau fraude în cadrul punerii în aplicare a contractului;

ii. Achizitorul nu își îndeplinește obligațiile care îi revin, în special obligația de a furniza informațiile necesare pentru punerea în aplicare a contractului.

**24.4.** - Indiferent de motivele de reziliere, executantul trebuie să ofere toată asistența necesară, inclusiv informații, documente și fișiere, pentru a permite achizitorului să completeze, să continue sau să transfere lucrările, fără a întrerupe activități sau fără a avea vreun efect negativ asupra calității sau continuității lucrărilor.

**24.5.** - Ca efect al rezilierii, executantul este răspunzător pentru daunele suportate de către achizitor, ca urmare a încetării contractului, înainte de termen, din culpa executantului, inclusiv costuri privind procedura de atribuire printr-un alt contract necesar pentru predarea sau continuarea lucrărilor, achizitorul poate pretinde despăgubiri pentru astfel de prejudicii.

**24.6.** - După reziliere, executantul va părăsi șantierul şi va preda Dirigintelui de Şantier toate bunurile solicitate,toate documentele executantului şi orice alte documente de proiectare întocmite de sau pentru acesta.

Executantul va face toate eforturile pentru a respecta imediat orice instrucţiuni rezonabile incluse în înştiinţare:

**a)** pentru cesionarea oricărui contract de subcontractare, şi

**b)** pentru a proteja viaţa sau proprietatea sau pentru siguranţa lucrărilor.

**24.7.** - După reziliere, achizitorul poate finaliza lucrările prin forţe proprii şi/sau cu alte entităţi. Achizitorul şi aceste entităţi vor putea folosi apoi bunurile, documentele executantului sau orice alte documente de proiectare întocmite de executant sau în numele acestuia. Cheltuielile aferente acestor lucrări vor fi recuperate de către achizitor de la executant sau reţinute din sumele cuvenite acestuia.

**24.8.** - Achizitorul va transmite o înştiinţare prin care utilajele executantului şi lucrările provizorii vor fi restituite executantului pe șantier sau în apropierea șantierului. Executantul va organiza cu promptitudine evacuarea acestora, cu riscul şi pe cheltuiala executantului. Dacă până la data din înştiinţare, executantul nu a reuşit să efectueze o plată datorată achizitorului, aceste articole pot fi vândute de către achizitor pentru recuperarea datoriei. Orice diferenţă rezultată din această tranzacţie va fi plătită apoi executantului.

**25. Cesiunea**

**25.1** - Este permisă doar cesiunea creanţelor născute din contract, obligaţiile născute ramânând în sarcina părţilor contractante, astfel cum au fost stipulate şi asumate iniţial.

**25.2** - Cesiunea nu va exonera executantul de nicio responsabilitate privind garanţia sau orice alte obligaţii asumate prin contract.

**26. Forţa majoră**

**26.1** - Forţa majoră este constatată de o autoritate competentă.

**26.2** - Forţa majoră exonerează părţile contractante de îndeplinirea obligaţiilor asumate prin prezentul contract,pe toată perioada în care aceasta acţionează.

**26.3** - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

**26.4** - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

**26.5** - Dacă forţa majoră acţionează sau se estimează ca va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna din părţi să poată pretindă celeilalte daune-interese.

**27. Confidențialitatea informațiilor și protecția datelor cu caracter personal**

**27.1** - Executantul va considera toate documentele și informațiile care îi sunt puse la dispoziție în vederea încheierii și executării contractului drept strict confidențiale și, cu excepția cazului în care este necesar pentru executarea contractului, nu va publica sau divulga niciun element al contractului fără acordul scris prealabil al achizitorului. Dacă există divergențe cu privire la necesitatea publicării sau divulgării documentelor și informațiilor care îi sunt puse la dispoziție în scopul executării contractului, decizia finală va aparține achizitorului.

**27.2** - Obligația de confidențialitate rămâne în vigoare pentru o perioadă de 1 an de la recepția la terminarea lucrărilor.

**27.3** - Obligația de confidențialitate nu se aplică în cazul solicitărilor legale privind divulgarea unor informații venite, în format oficial, din partea anumitor autorități publice (ex: instanțe de judecată, ANAF, etc.), conform prevederilor legale aplicabile.

**28. Soluţionarea litigiilor**

**28.1** - Achizitorul şi executantul vor depune toate eforturile pentru a rezolva pe cale amiabilă, prin negocieri directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

**28.2** - Dacă, după 15 zile de la începerea acestor negocieri, achizitorul şi executantul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti competente.

**29. Limba care guvernează contractul**

**29.1** - Limba care guvernează contractul este limba română.

**30. Comunicări**

**30.1** - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii, cât şi în momentul primirii.

**30.2** - Comunicările între părţi se pot face şi prin telefon, fax sau e-mail cu condiţia confirmării în scris a primirii comunicării.

**31. Legea aplicabilă contractului**

**31.1.** - Contractul va fi interpretat conform legislaţiei în domeniul achiziţiilor publice în vigoare la data încheierii prezentului contract, precum şi tuturor actelor normative aflate în vigoare şi sunt în relaţionare directă cu obiectul prezentului contract.

Prezentul contract s-a încheiat azi, ............................, în patru exemplare cu valoare juridică egală.

**Achizitor, Executant,**

**MUNICIPIUL GIURGIU \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**PRIMAR**  **ADMINISTRATOR**

BARBU Nicolae\_\_\_\_\_\_\_\_\_\_\_\_\_\_\_\_\_

**VICEPRIMAR**

DRAGOMIR Ion

**SECRETAR GENERAL**

BĂICEANU Liliana

**DIRECTOR ECONOMIC**

CRISTEA Ioana

**DIRECTOR EXECUTIV**

LEAFU Marius

**DIRECTOR EXECUTIV**

**DIRECȚIA JURIDICĂ ŞI ADMINISTRAŢIE LOCALĂ**

SIMA Dan - Valentin

**ŞEF BIROU ACHIZIŢII PUBLICE**

VRABIE Alina

Întocmit

CONSILIERACHIZIŢII PUBLICE

BOTEA Nora